Galleri Osebro

Galleri Osebro er et kunstgalleri på Osebro i Porsgrunn. Galleriet ble etablert i 1990 av Hilde Botnen og Jørn Erik Øvald, og var den gang det første private galleriet i Porsgrunn.

Galleri Osebro formidler kunst, grafikk, skulptur, keramikk og glasskunst produsert av lokale og nasjonale kunstnere.

Av større utstillinger kan nevnes Ingun Dahlin, Bjarne Melgaard, Sverre Koren Bjertnæs, Marian Heyerdahl, Kai Fjell, Harald Kihle, Espolin Johnson, Kjell Nupen, Nico Widerberg, Ulla-Mari Brantenberg og i 2010 – Pushwagner.

Brann i 2018 
I 2018 oppstod det brann i trebygningen som huser galleriet, og store deler av bygget og galleriet ble totalskadet. I ettertid bygget huseieren opp igjen det verneverdige huset, og galleridriften ble gjenopptatt.

Baugprisen i 2021 
Galleri Osebro vant Baugprisen i 2021.

Referanser

Eksterne lenker 
 Galleriets hjemmeside. Besøkt 30. juli 2023.

Kunstgallerier og kunstmuseer i Norge
Kultur i Porsgrunn
Etableringer i 1990